Uddrag af døgnrapporterne fra fredag d. 18. oktober kl. 07.00 til mandag d. 21. oktober kl. 07.00.
Fredag kl. 13.13 kom en lastbil med påhængsvogn i slinger og væltede på Vestermarievej. Der skete ingen personskade, men den 55-årige chauffør er sigtet for ikke at have tilpasset hastigheden til forholdene.
Fredag var ATK-bilen igen på Borrelyngvej, hvor der ofte køres for stærkt. 8 bilister overholdt ikke hastighedsgrænsen på 80 km/t - højeste hastighed blev målt til 100 km/t. Derefter blev der målt på Søndre Landevej ved Nylars. Her kørte 5 bilister for stærkt - højeste hastighed blev målt til 98 km/t. Lørdag blev der målt på Svalhøjvej. 9 bilister kørte for stærkt - højeste hastighed var 106 km/t. Søndag blev der målt på Vestermarievej, hvor alle overholdt fartgrænsen. Derefter blev der målt på Nexøvej i 80 km-zone. 13 kørte for stærkt, 1 står til klip og 1 til betinget frakendelse for en hastighed på 142 km/t.
Søndag kl. 05.28 forulykkede en 27-årig mand med sin bil på Svalhøjvej. Han kom ikke selv til skade, men bilen er totalskadet.
Mellem fredag kl. 05.30 og lørdag kl. 22.30 har ukendt gerningsmand brudt ind i en landejendom på Kodalsvejen i Ibsker. Der er blandt andet stjålet stole og smykker.
Mellem fredag kl. 16.00 og søndag kl. 11.00 har ukendt gerningsmand knust en rude og er kravlet ind i et lagerrum på Nexø Stadion. Det er endnu uvist, om der er stjålet noget.
Mellem fredag kl. 12.00 og søndag kl. 20.00 har der været indbrud på Ungdomsskolen i Klemensker. Ukendt gerningsmand har knust en rude ind til et kontor og har stjålet et spejlreflekskamera og nogle buskort.
Søndag morgen bemærkede en bilist, at der lugtede af røg i bilen, og at motoren kørte dårligt. Han standsede og så, at der var ild under motoren, så han ringede 1-1-2.
Uddrag af døgnrapporten fra tirsdag d. 12. november kl. 07.00 til onsdag d. 13. november kl. 07.00.
Uddrag af døgnrapporten fra mandag d. 11. november kl. 07.00 til tirsdag d. 12. november kl. 07.00.
Uddrag af døgnrapporterne fra fredag d. 8. november kl. 07.00 til mandag d. 11. november kl. 07.00.